open-index/open-wikipedia-markdown huggingface dataset:
Ալեքսանդր Բլոկի անվան թիվ 122 հիմնական դպրոց

**Երևանի Ալեքսանդր Բլոկի անվան համար 122 հիմնական դպրոց**, հանրակրթական դպրոց Երևանի Աջափնյակ վարչական շրջանում։ Հիմնադրվել է 1961 թվականին։

## Պատմություն
Համար 122 միջնակարգ դպրոցին Երևանի Աջափնյակ վարչական շրջանի Արզումանյան 5 հասցեում հատկացվել է 6226 հա հողատարածք։ Համար 122 միջնակարգ դպրոցը 1981 թվականին անվանվել է ռուս գրող Ալեքսանդր Բլոկի անվամբ։ 1997 թվականին դպրոցը դարձել է ռուսերենի խորացված ուսուցմամբ։ 2006 թվականից դպրոցում գործում է ռուսական սեկտոր։ 2009-2010 ուստարվանից համար 122 Ալ. Բլոկի անվան դպրոցը դարձել է հիմնական դպրոց։

### Ուսումնական ծրագիր
Ալ. Բլոկի անվան համար 122 հիմնական դպրոցի ուսումնական ծրագիրը՝ ՀՀ ԿԳՆ կողմից հաստատված հիմնական դպրոցների ուսումնական ծրագիրն է։

#### Գնահատում
Ալ. Բլոկի անվան համար 122 հիմնական դպրոցում գնահատումը կատարվում է 10 միավորանոց համակարգով։ Գործում է էլեկտրոնային մատյան դասարան․ամ կայքում։

#### Առարկաներ
Ալ. Բլոկի անվան համար 122 հիմնական դպրոցի ուսումնական ծրագիրը կազմված է հիմնական առարկաններից։ Հիմնական առարկաները դասավանդում են ստանդարտ և խորացված մակարդակներով։ Մեծ ուշադրություն է դարձվում լեզուների ուսուցման և աշակերտների խոսելու և գրելու կարողությունների զարգացմանը։ Ուսումնական տարվա ընթացքում յուրաքանչյուր կիսամյակի ավարտին 9-րդ դասարանցիները հանձնում են առարկայական ստուգարքներ, իսկ 2-րդ կիսամյակի վերջում 4-րդ և 9-րդ դասարանցիները հանձնում են քննություններ (գիտելիքի ստուգում), ստանալով վկայականներ 9-րդ դասարանցիները հնարավորություններ ստանում շարունակել ուսումը թե՝ ավագ դպրոցում, թե՝ ալլ ուսումնական հաստաություններում («Այբ» ավագ դպրոցում, համալսարանների կից վարժարաններում, ուսումնարաններում, քոլեջներում)։

### Մեդիա թիմ
#### Աշակերտական խորհուրդ
Ներկայացուցչական մարմինն է, որի գործունեության հիմնական սկզբունքներն են կամավորությունը, աշակերտների իրավահավասարությունը, կառավարման կոլեգիալությունը և հրապարակայնությունը։

### Սկզբունքներ
Կրթության արժեքային հիմքը ապահովելու նպատակով դպրոցը կազմակերպում է՝
* Աշխատանքային զրույցներ և քննարկումներ
* Ուխտագնացություններ
* Էկոլոգիայի և բնապահպանության միջոցառումներ

### Աշակերտի նկարագիրը
* Ճանաչող
* Արարող
* Բարեխոհ
* Հոգատար
* Նախաձեռնող
* Հավասարակշռված
* Զգոն
* Ճշտախ2222
Ընտրվել է հենց 8 կետ, քանի որ ութը ըստ Եկեղեցու հայրերի, Քրիստոնյան թիվն է կամ Հարության թիվը։
## Շրջանավարտներ
* Հասմիկ Կարապետյան

## Աղբյուրներ
* Թիվ 122 միջնակարգ դպրոց (Ալեքսանդր Բլոկի անվան) 
* Ալեքսանդր Բլոկի անվան թիվ 122 դպրոց. Հարցումներ

Կատեգորիա:Երևանի դպրոցներ
Կատեգորիա:Աջափնյակ վարչական շրջան
Գնդային շերտ

մինի|Գնդային սեգմենտ
**Գնդային շերտ**, գնդի մաս, որն ընկած է գունդը հատող երկու զուգահեռ հարթությունների միջև։ Հատումից ստացված շրջանները կոչվում են գնդային շերտի հիմքեր, իսկ դրանց միջև եղած հեռավորությունը՝ գնդային շերտի բարձրություն։ Գնդային շերտի ծավալը, կողմնային մակերևույթը (գնդային գոտի) և լրիվ մակերևույթը համապատասխանաբար որոշվում են V = \frac{1}{6} \pi h (3a^2 + 3b^2 + h^2), S = 2 \pi Rh և T = \pi (2Rh + a^2 + b^2) բանաձևներով, որտեղ R-ը գնդի, իսկ a-ն և b-ն գնդային շերտի հիմքերի շառավիղներն են, հ-ը՝ գնդային շերտի բարձրությունը։

Կատեգորիա:Երկրաչափական մարմիններ
Նարինե Դիլբարյան

**Նարինե Հակոբի Դիլբարյան** (), հայ լեզվաբան, բանասիրական գիտությունների թեկնածու (1991), դոցենտ (2001)։ Մամուլի ազգային ակումբի և «Բանբեր Երևանի համալսարանի» հանդեսի խմբագրական խորհրդի անդամ է։ Երևանի պետական համալսարանի հայոց լեզվի պատմության ամբիոնի դոցենտ մինչ օրս։

## Արտաքին հղումներ
* Նարինե Դիլբարյանի էջը ԵՊՀ կայքում 
* Նարինե Դիլբարյանի էջը Մամուլի ազգային ակումբի կայքում

Կատեգորիա:Հայ լեզվաբաններ
Կատեգորիա:Բանասիրական գիտությունների թեկնածուներ
Կատեգորիա:ԵՊՀ շրջանավարտներ
Կատեգորիա:ԵՊՀ դասախոսներ
Մաքսիմ Լիտվինով

**Մաքսիմ Մաքսիմովիչ Լիտվինով** (, իրական անուն՝ **Մեյր Հենոխ Վալախ-Ֆինկելշտեյն**, կուսակցական ծածկանունները՝ **«Պապաշա»**, **«Մաքսիմովիչ»**, **«Ֆելիքս»** և այլն, ), հրեական ծագմամբ ռուս խորհրդային կուսակցական և պետական գործիչ, դիվանագետ։ ԽՄԿԿ անդամ 1898 թվականից։ 1900 թվականին՝ ՌՍԴԲԿ Կիևի կոմիտեի անդամ։ 1902 թվականին վտարանդվել է Շվեյցարիա։ ՌՍԴԲԿ 2-րդ համագումարից (1903) հետո՝ բոլշևիկ։ Մասնակցել է բոլշևիկյան «Նովայա ժիզն» թերթի կազմակերպմանը։ 1907 թվականին՝ ՌՍԴԲԿ պատվիրակության քարտուղար 11 Ինտերնացիոնալի Շտուտգարտի կոնֆերանսում։ 1915 թվականին Անտանտի երկրների սոցիալիստների լոնդոնյան կոնֆերանսում ՌՍԴԲԿ ԿԿ-ի հանձնարարությամբ հանդես է եկել համաշխարհային պատերազմը քննադատող հայտարարությամբ։ 1918 թվականից՝ արտգործժողկոմատի կոլեգիայի անդամ, 1921 թվականից՝ արտգործժողկոմի տեղակալ, 1930-1939 թվականներին՝ ԽՍՀՄ արտգործժողկոմ, 1934-1938 թվականներին՝ ԽՍՀՄ ներկայացուցիչը Ազգերի լիգայում։ 1941-1943 թվականներին՝ արտգործժողկոմի տեղակալ, միաժամանակ Խորհրդային Միության դեսպան ԱՄՆ-ում և դեսպանորդ Կուբայում (1942-1943 թվականներին)։ Մասնակցել է ԽՍՀՄ-ի, ԱՄՆ-ի և Մեծ Բրիտանիայի արտաքին գործերի նախարարների Մոսկվայի կոնֆերանսին (1943 թվականի հոկտեմբեր)։ Կուսակցության 3-րդ, 8-րդ, 14-18-րդ համագումարների պատգամավոր, 14-18-րդ համագումարներում ընտրվել է ՀամԿ(բ)Կ Կենտկոմի անդամ։ Կենտգործկոմի անդամ։ 1-2-րդ գումարումների ԽՍՀՄ Գերագույն խորհրդի պատգամավոր։

Պարգևատրվել է Լենինի և Աշխատանքային կարմիր դրոշի շքանշաններով։

## Ծանոթագրություններ

Կատեգորիա:Խորհրդային պետական գործիչներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Քաղաքական կեղծանուններ
Կատեգորիա:Ռուս պետական գործիչներ
Կատեգորիա:Լենինի շքանշանի ասպետներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՄԿԿ անդամներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Ռուս քաղաքական գործիչներ
Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:ԽՍՀՄ ԳԽ 1-ին գումարման պատգամավորներ
Կատեգորիա:ԽՍՀՄ ԳԽ Ազգությունների խորհրդի 2-րդ գումարման պատգամավորներ
Կատեգորիա:Արտաքին գործերի նախարարներ
Կատեգորիա:ԽՍՀՄ դեսպաններ
Պեմֆլինգ

**Պեմֆլինգ** (), կոմունա Գերմանիայում, Բավարիա երկրամասում։

Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 2256 մարդ (2010 թվականի 31 դեկտեմբերի տվյալներով), տարածքը՝ 44,53։ Պաշտոնական կոդը՝ *09 3 72 146*։

## Ծանոթագրություններ

## Պատկերասրահ

KirchePemflingInnen.jpg
PEMFLING GRAFENKIRCHEN nieder.png
PEMFLING GRAFENKIRCHEN nieder.svg


## Արտաքին հղումներ
* Պաշտոնական կայք

Կատեգորիա:Գերմանիայի բնակավայրեր
Բշտիկաբորբ

300px|մինի|աջից|Բշտիկաբորբ
**Բշտիկաբորբ**, բորբոքվում է մազերի արմատները։

## Հիվանդության պատճառը
Բշտիկաբորբի առաջացման հիմնական պատճառներ կարող են հանդիսանալ սխալ անձնական հիգիենան, մաշկի շփումը հագուստի հետ, մաշկի քորի ժամանակ սխալ կոմպրեսը և այլն։

## Կլինիկական պատկերը
Սկզբում մաշկի վրա հայտնվում է մի փոքր կարմիր բիծ, կամ հանգույց մազերի շրջանում, որը ձևավորում է թարախակույտ, լցված դեղնականաչավուն թարախով։ Թարախակույտը բացվում է կամ չորանում։ Հաճախ այն տարածվում է և օրգանիզմի նոր շերտեր թարախով պատում։ Հիվանդությունը վտանգավոր է հատկապես նորածինների համար։

## Արտաքին հղումներ
* L73.9
* 704.8
* 31367
* 000823
* derm/159
* D005499

Կատեգորիա:Բժշկական ախտորոշում
Կատեգորիա:Բժշկական գենետիկա
Կալսադիլյա

**Կալսադիլյա** (), բնակավայր և մունիցիպալիտետ Իսպանիայում։ Մտնում է Կասեռես պրովինցիայի Էստռեմադուռա ինքնավար համայնքի կազմում։ Մունիցիպալիտետը գտնվում է *Վեգաս դել Ալագոն* շրջանի կազմում։ Տարածքը զբաղեցնում է 76,34 կմ²։ Բնակչությունը՝ 478 մարդ (2010 թվականի տվյալներով)։ Հեռավորությունը ադմինիստրատական կենտրոնից՝ 78 կմ։

## Արտաքին հղումներ
Պաշտոնական կայք

Կատեգորիա:Էստրեմադուրայի բնակավայրեր
Կատեգորիա:Իսպանիայի բնակավայրեր
Կատեգորիա:Կասերես պրովինցիայի բնակավայրեր
Լմում

մինի|Պատկերազարդում

**Լմում**, բրդե թելերի միացմամբ և միահյուսմամբ բրդյա առարկաներ (թաղիք, մահուդ, նրբաթաղիք, լմած կոշիկ) պատրաստելու գործընթաց։ Բրդի թելը միակն է, որ օժտված է լմման հատկությամբ։ Լմված առարկաներ պատրաստելիս բուրդը քրքրում են, յուղում և խառնիչ մեքենաներում խառնելով ստանում բամբականման զանգված։ Վերջինս շերտերի բաժանելով, ստանում են պատրաստի առարկայի ձևին համապատասխան, բայց մեծ չափերով հենք։ Հենքը խտացնում են, տոգորում ծծմբաթթվի լուծույթով և լմման մեքենաներում լմում մինչև անհրաժեշտ չափերն ու խտությունը։ Վերջում առարկաները չորացնում և վերջնամշակում են (հղկում, խավի մաքրում, մամլում և այլն)։

Կատեգորիա:Հագուստի պատմություն
Կատեգորիա:Լվացք
Արտաշես Շահվերդյան

**Արտաշես Ասատուրի Շահվերդյան** (), հայ դերասան, Հայաստանի վաստակավոր արտիստ (2011)։

## Կենսագրություն
Արտաշես Շահվերդյանը ծնվել է 1952 թվականին, Թբիլիսի քաղաքում։ 1974-1979 թվականներին սովորել է Երևանի պետական գեղարվեստաթատերական ինստիտուտի կինոյի և թատրոնի դերասան բաժնում։ 1979 թվականից աշխատում է Պատանի հանդիսատեսի թատրոնում՝ որպես դերասան։

## Դերեր

### «Հայֆիլմ»
* «Մխիթար սպարապետ»
* «Կարմիր ձյուն»
* «Կարոտ»
* «Մարիամ»

### Հեռուստաֆիլմեր
* «Երեք ընկեր»
* «Խաչագողի հիշատակարանը»

### Հեռուստասերալներ
* «Հարևաններ»
* «Որոգայթ»
* «Շփացած խելագարներ»

## Պարգևներ
* ՀՀ մշակույթի նախարարության ոսկե մեդալ (2010)
* Հայաստանի Թատերական գործիչների միության ոսկե մեդալ (2012)
* Հայաստանի վաստակավոր արտիստ (2011)

## Ծանոթագրություններ

## Արտաքին հղումներ
* Artashes Shahverdyan, IMDb

Կատեգորիա:1950 ծնունդներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայաստանի վաստակավոր արտիստներ
Կատեգորիա:Հայ դերասաններ
Կատեգորիա:Հուլիսի 16 ծնունդներ
Լիվոնիա

**Լիվոնիա** (լատ. Livonia, գերմ. Livland), 12-րդ-13-րդ դարերը լիվերի բնակության շրջանը Դաուգավա և Գաուի գետերի ստորին հոսանքներում, 13-րդ դարի 2-րդ քառորդից մինչև 561-ը՝ գերմանացի խաչակիրների նվաճած Լատվիայի և Էստոնիայի ամբողջ տերիտորիան։ Լիվոնիա էր կոչվում անվանականորեն Հռոմի պապի և Գերմանիայի կայսեր իշխանության տակ գտնվող ֆեոդալական 5 պետությունների՝ Լիվոնյան օրդենի, Ռիգայի արքեպիսկոպոսության, Կուռլանդական, Դերպտի (Տարտու), Էզել-Վիկի եպիսկոպոսությունների համադաշնակցությունը (կոնֆեդերացիան)։ Կուռլանդական դքսության ստեղծումից (1561) հետո Լիվոնյան սկսեցին կոչել Հյուսիսային Լատվիան և Հյուսիսային Էստոնիան, որոնք 1558-1883 թվականներին Լիվոնյան պատերազմի ընթացքում անցան Ռեչ Պոսպոլիտային, իսկ 629 թվականից Շվեդիային։ Այդ նեղ իմաստով էլ «Լիվոնիա» տերմինը 17-րդ դարի դարի փոխարինվեց Լիֆլանդիա տերմինով։

Կատեգորիա:Եվրոպայի պատմական երկրներ
Կատեգորիա:Պատմական մարզեր
Լի Սյու-Չեն

**Լի Սյու-Չեն** (), Չինաստանում Տայպինյան ապստամբության (1850-1864 թվականներին) ղեկավարներից։

Սերել է աղքատ գյուղացու ընտանիքից։ Տայպիններին միացել է 1851 թվականին, ռազմական, արտասովոր տաղանդի շնորհիվ կարճ ժամանակում դարձել խոշոր զորապետ։ Կարևոր հաղթանակներ է տարել կառավարական զորքերի նկատմամբ։ Երկու անգամ (1860, 1862 թվականներին) հարձակվել է Շանհայի վրա, սակայն անգլո-ֆրանսիական զորքերի դիմադրության պատճառով չի կարողացել գրավել։ 1863-1864 թվականներին ղեկավարել է Նանկինի պաշտպանությունը, որի անկումից հետո գերի է ընկել և մահապատժի ենթարկվել։ Մահից առաջ գրել է «Ցուցմունքները», որը տայպինների գյուղացիական պատերազմի պատմության կարևոր աղբյուր է։

## Ծանոթագրություններ

Կատեգորիա:Հեղափոխականներ
Տախիոն

**Տախիոն** (, «արագ»), ենթադրական մասնիկ, որի շարժման արագությունը գերազանցում է վակուումում լույսի արագությանը՝ ի տարբերություն միշտ լույսից դանդաղ շարժվող սովորական մասնիկների (որոնք տախիոնների մասին տեսական աշխատանքներում կոչվում են տարդիոններ) և լյուքսոնների, որոնք միշտ լույսի արագությամբ են շարժվում (օրինակ՝ ֆոտոնը)։

Տախիոնին համապատասխանող ենթադրական դաշտերը կոչվում են տախիոնական դաշտեր։ Սովորաբար որպես այդպիսին դիտարկվում են այն դաշտերը, որոնք ենթարկվում են Կլայն-Գորդոնի հավասարմանը՝ զանգվածի անդամի հակառակ նշանով (այսինքն՝ զանգվածի բացասական քառակուսիով. երբեմն, ինչպես Դիրակի հավասարման դեպքում, որտեղ զանգվածի պարամետրը առաջին աստիճանով է հանդես գալիս, հարկ է լինում այն դարձնել կեղծ կամ մատրիցային և այլն)։ Հետաքրքիր է նկատել, որ այդպիսի դաշտերը բավականին հեշտ են իրականացվում, այդ թվում պարզ մեխանիկական մոդելներում, ինչպես նաև կարող են հանդիպել անկայուն, պինդ, ֆիզիկական մարմնի նկարագրման ժամանակ

Եթե տախիոնները առհասարակ գոյություն ունեն, ապա կարող են գոյություն ունենալ նրանց տարբեր տիպեր՝ տարբերվելով զանգվածով կամ ուրիշ հատկություններով։ Տերմինի գիտական կիրարկության դեպքում տախիոն (կամ տախիոնային դաշտ) ասելով նկատի ունեն սկզբունքորեն Լորենց-ինվարիանտ օբյեկտները, այսինքն՝ հարաբերականության սկզբունքը չխախտող օբյեկտները։

«Astroparticle Physics-ում» հրապարակված աշխատանքում պրոֆեսոր Ռոբերտ Էլռիխը պնդում է, որ գտնվել է նեյտրինոյի՝ տախիոն լինելու ապացույց։
 
Առաջին անգամ տախիոնները նկարագրել է Զոմմերֆելդը, հետո տախիոնները տեսականորեն ուսումնասիրել են համեմատաբար շատ ֆիզիկոսներ, նրանցից կարել է առանձնացել Սուրդարշանին, Օլեկսա-Միրոն Բիլանյուկնին, Վիջել Դեշփենդին և Ջերալդ Ֆեյնբերգին։ Վերջինս հենց տերմինի հեղինակն է։

## Ծանոթագրություններ

## Գրականություն
*  
*  
* Барашенков В С «Тахионы. Частицы, движущиеся со скоростями больше скорости света» УФН 114 133—149 (1974) 

## Արտաքին հղումներ
* Сверхсветовая волна в усиливающей среде. Оптические тахионы. 
* *Корухов, В. В.* Теоретические и методологические аспекты кинематики тахионов. —  из первоисточника 21-05-2009. 
* *Манида, С. Н.* Преобразования Лоренца-Фока: относительность бесконечности 

Կատեգորիա:Հիպոթետիկ տարրական մասնիկներ
Լճագիտություն

[մինի|[Սևանա լիճ|Սևանա լճի արբանյակային պատկեր]]

**Լճագիտություն**, **լիմնոլոգիա** ( - լճակ, լիճ), գիտություն դանդաղ շրջափոխանակություն ունեցող ցամաքային ջրավազանների (լճեր, ջրամբարներ) և նրանցում կատարվող ֆիզիկական, քիմիական, կենսաբանական պրոցեսների փոխադարձ կապերի ողջ համալիրի մասին։ Լճագիտությունը աշխարհագրական գիտություն է, սերտորեն կապված հիդրոֆիզիկայի, հիդորոքիմիայի, հիդրոկենսաբանության և այլ գիտությունների հետ, օգտագործում է նրանց ուսումնասիրության մեթոդները։ Կիրառվում է ժողովրդական տնտեսության տարբեր բնագավառներում։ Լճագիտությունյան գլխավոր խնդիրն է որոշել լճերի ու ջրամբարների առանձնահատկություններն ու ջրաբանական ռեժիմը։ Այդ նպատակի համար ուսումնասիրվում են ջրավազանի ծագումը, չափերը, ափերի և գոգավորության կառուցվածքն ու փոփոխությունները, հատակի նստվածքները, ջրային զանգվածների ֆիզիկական ու քիմիական առանձնահատկությունները, ջրաջերմային հաշվեկշիռը, մակարդակի տատանումները և այլն։ Լճագիտության հիմնադիրը շվեյցարացի գիտնական Ֆ. Ֆորելն է (19–րդ դարի վերջ, 20–րդ դարի սկիզբ)։

Կատեգորիա:Լճեր
Կատեգորիա:Ջրագրություն
Կատեգորիա:Ջրաբանություն
Կատեգորիա:Լճագիտություն
Լճային դպրոց (բանաստեղծների խումբ)

մինի|Դով քոթեջը, որտեղ ապրել են Ուիլյամ և Դորոթի Վորդսվորթները 1799–1808 թվականներին և Թոմաս Դե Քուինսիը, 1809–1820 թվականներին
**«Բանաստեղծների Լճային դպրոց»** (), 18-րդ դարի վերջի 19-րդ դարի սկզբի անգլիական ռոմանտիկ բանաստեղծների խումբ, որոնք ապրել են Անգլիայի հյուսիսում, այսպես կոչված, «լճերի երկրում»։

«Լճային դպրոց»-ի բանաստեղծներ Դորոթի Վորդսվորթը, Հարթլի Քոլրիջը և Ռոբերտ Սաութին հայտնի են նաև «լեյկիստներ» (անգլերեն lake - լիճ բառից) անունով։ Իրենց ստեղծագործությունը հակադրելով 18-րդ դարի կլասիցիստական ու լուսավորական ավանդույթին, նրանք ռոմանտիկական ռեֆորմ կատարեցին անգլիական պոեզիայում։ Նրանք սկզբում ողջունեցին Ֆրանսիական հեղափոխությունը, հետագայում երես թեքեցին դրանից։ «Լեյկիստներ»-ի քաղաքական հայացքները գնալով ռեակցիոն դարձան։

Կատեգորիա:Միացյալ Թագավորության գրական խմբավորումներ
Կատեգորիա:Ռոմանտիզմ
Կատեգորիա:Անգլիայի պոեզիա
Կատեգորիա:Անգլիացի բանաստեղծներ
Լի Սին Ման

**Լի Սին Ման** (հանգըլ՝ 이승만) - *Ի Սընգ Ման*, ), Հարավային Կորեայի քաղաքական գործիչ։ 1948-1960 թվականին եղել է Հարավային Կորեայի նախագահը և միաժամանակ կառավարող լիբերալ կուսակցության պարագլուխը։

Հանդես է եկել Հարավային Կորեայում ամերիկյան զորքերի ներկայության օգտին։ 1960 թվականի ապրիլին, ժողովրդական ապստամբության հետևանքով, Լին Սին Մանը և նրա կառավարությունը հրաժարական տվեցին։

## Ծանոթագրություններ

Կատեգորիա:Հարավային Կորեայի քաղաքական գործիչներ
Կատեգորիա:1875 ծնունդներ
Կատեգորիա:Մարտի 26 ծնունդներ
Կատեգորիա:Հարվարդի համալսարանի շրջանավարտներ
Կատեգորիա:Փրինսթոնի համալսարանի շրջանավարտներ
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:Հարավային Կորեայի նախագահներ
Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Կուսակցության հիմնադիրներ
Կատեգորիա:Անձինք մետաղադրամների վրա
Կատեգորիա:Կաթվածից մահացածներ
Կատեգորիա:Երկարակյացներ
Կատեգորիա:Հարավկորեացի լրագրողներ
Լիվեր

**Լիվեր**, ուգրո-ֆիննական ծագումով ցեղ (ռուսական աղբյուրներում՝ «լիբ»), որը հնադարում բնակվել է ժամանակակից Լատվիայի տարածքի հյուսիսային և արևմտյան մասերում։ 9-12-րդ դարերին զբաղեցնում էին Ռիգայի ծոցին հարող տարածքը։ Ներկայումս փոքրաթիվ ազգագրական խումբ, ապրում են Լատվիայում (հիմնականում Բալթիկ ծովի ափին)։ Հավատացյալները բողոքական են (լյութերական)։ Լիվերենից օգտվում է ավագ և միջին սերունդը։

Կատեգորիա:Հին ազգեր
Կատեգորիա:Ուգրո-ֆիննական ազգեր
Կատեգորիա:Լատվիայի ազգեր
Արտավան (գետ)

**Արտավան**, *Ճուլ, Ջուլ, Ջուլ Արևելյան*, գետ Հայաստանի Վայոց ձորի մարզում։ Սկիզբ է առնում Զանգեզուրի և Վայքի լեռների հանգուցատեղից և Գետիկվանք գյուղի մոտ ձախից միախառնվում Դարբ գետին։ Երկարությունը 19 կմ է։

## Ծանոթագրություններ

Կատեգորիա:Վայոց ձորի մարզի գետեր
Կատեգորիա:Դարբ գետի վտակներ
Լիկիա

**Լիկիա**, պատմական երկիր Փոքր Ասիայի հարավում։ Մեր թվարկությունից 1-ին հազարամյակում Լիկիայում բնակվել են լիկիացիները (հնդեվրոպական ցեղեր), որոնք, հավանաբար, մեր թվարկությունից առաջ վեցերորդ դարի Դորիացիներից փոխառել են գիր։ Մ.թ.ա 5-4-րդ դարի սկզբին Լիկիայի արևմտյան մասը գտնվել է Պարսկաստանի տիրապետության տակ։

Արևելյան մասում մեր թվարկությունից առաջ չորրորդ դարում թագավորել է Լիկիական թագավոր Պերիկլեսը։ Մեր թվարկությունից առաջ չորրորդ դարի վերջին Լիկիան մտել է Ալեքսանդր Մակեդոնացու տերության, մեր թվարկությունից 295-197 թվականին՝ Պտղոմեոսների պետության կազմի մեջ։ Մ.թ.ա. 1-ին դարում Հռոմի տերության կազմում ինքնավար պետություն էր։ Մ.թ.ա. 43 թվականին Լիկիան և Պամփիլիան կազմել են Հռոմի մեկ նահանգ։

Կատեգորիա:Լիկիա
Կատեգորիա:Թուրքիայի հին հունական հնավայրեր
Կատեգորիա:Համաշխարհային ժառանգություն Թուրքիայում
Կատեգորիա:Թուրքիայի Միջերկրածովյան տարածաշրջան
Կատեգորիա:Պատմական մարզեր
Կատեգորիա:Փոքր Ասիայի պատմական շրջաններ
Կատեգորիա:Փոքր Ասիա
Կատեգորիա:Թուրքիայի պատմություն
Կատեգորիա:Արևելքի պրետորիական պրեֆեկտուրա
Կատեգորիա:Հին Հունաստանի աշխարհագրություն
Ջեկ Լինդսեյ

**Ջեկ Լինդսեյ** (, ), անգլիացի գրող, գրականագետ, հասարակական գործիչ։

## Կենսագրություն
1926 թվականից ապրում է Անգլիայում։ Մեծ Բրիտանիայի կոմկուսի անդամ 1941 թվականից։ Նրա պատմական վեպերը՝ «1649 թվական» (1938 թ.), «Քառասունութ թվականի մարդիկ» (1984 թ.), «Խարույկներ Սմիթֆիլդում» (1950 թ.), նվիրված են Անգլիայի պատմության բեկումնային փուլերին։

## Գործունեություն
Ետպատերազմյան շրջանում ստեղծված «Բրիտանական ուղի» սոցիալական վիպաշարում շոշափվում են անգլիական առաջավոր շրջաններին հուզող բազմաթիվ հարցեր։

Հանդես է եկել որպես գրականագետ (Զ. Բենյանի, Չ. Դիքենսի, Ջ. Մերեդիթի մասին գրքեր), պատմաբան («Բյուզանդիան և Եվրոպան», 1950 թ.), արվեստագետ (Ջ. Տյոռների, Պ. Սեզանի, Դ. Կուրբեի մասին մենագրություններ)։ Լինդսեյը ծանոթ է հայ ժողովրդի պատմությանը, բարձր է գնահատել նրա ավանդը եվրոպական և համաշխարհային մշակույթի մեջ։

Խաղաղության մարտիկ է, ԽՍՀՄ գրողների միության երկրորդ և երրորդ համագումարների մասնակից։

## Պարգևներ
Խորհրդային գրականությունը պրոպագանդելու և անգլերեն թարգմանելու համար պարգևատրվել է «Պատվո նշան» շքանշանով։

## Ծանոթագրություններ

Կատեգորիա:Անգլիացի արվեստագետներ
Կատեգորիա:Անգլիացի գրականագետներ
Կատեգորիա:Անգլիացի գրողներ
Կատեգորիա:Անգլիացի հասարակական գործիչներ
Կատեգորիա:Ավստրալիայի գրողներ
Կատեգորիա:Ավստրալիայի կոմունիստներ
Կատեգորիա:Բուսակերներ
Կատեգորիա:Բրիտանացի պատմաբաններ
Կատեգորիա:Գրաքննադատներ
Կատեգորիա:Կենսագիրներ
Կատեգորիա:Կոմունիստ գրողներ
Կատեգորիա:Մելբուռն, Ֆլորիդայում ծնվածներ
Լծակային մեխանիզմ

**Լծակային մեխանիզմ**, ստորին կարգի կինեմատիկական զույգերի մեջ մտնող օղակներից (լծակներից) կազմված մեխանիզմ։ Հարթ լծակային մեխանիզմի օղակները միանում են հոդակապերով և առաջընթաց զույգերով։ Տարածական լծակային մեխանիզմներում կիրառվում են նաև գլանային և գնդաձև զույգեր։ Պարզագույն (երկօղակ) լծականին մեխանիզմ բաղկացած է անշարժ առանցքից (կանգնակից) և նրա շուրջը պտտվող շարժական օղակից։

Կատեգորիա:Մեխանիզմներ
Կատեգորիա:Կինեմատիկա
Ստեփան Միսքճյան

**Սետփան Միսքճյան** (1850/1852, Կոստանդնուպոլիս - 1915, օգոստոսի 5), հայ բժիշկ։

## Կենսագրություն
Ծնվել է 1850/1852 թվականին, Կոստանդնուպոլ­սում` հայ կա­թո­լիկ ընտա­նի­քում։ Դե­ղա­գործ Գրի­գոր Միսք­ճյա­նի եղ­բայրն է։
Նախ­նա­կան կրթու­թյունն ստա­ցել է Կ. Պոլ­սի Մի­ջա­գյուղ թա­ղա­մա­սի վար­ժա­րա­նում։ 1878 թվականին ավար­տել է Կ. Պոլ­սի Օս­մա­նյան կայ­սե­րա­կան բժշկա­կան վար­ժա­րա­նը և բժշկի վկա­յա­կան ստա­ցել։ Մաս­նա­գի­տա­ցել է ման­կա­բար­ձու­թյան և վի­րա­բու­ժու­թյան գծով։ 1880-1889 թվականներին ման­կա­բարձ գի­նե­կո­լոգ, վի­րա­բույժ, գլխա­վոր բժշկի տե­ղա­կալ է աշ­խա­տել սուրբ Փրկիչ հայոց ազ­գա­յին հի­վան­դա­նո­ցում։ Բնակ­վել է Կ. Պոլ­սի Մի­ջա­գյուղ թա­ղա­մա­սում։ Եղել է Մի­ջա­գյու­ղի կա­թո­լիկ եկե­ղե­ցու թա­ղա­կան խորհր­դի ան­դամ։

Եղել է բժշկա­կան և կրթա­կան եռան­դուն գոր­ծիչ։ 1915 թվականի ապ­րի­լին, եղ­բոր` դեղագործ Գրիգորի հետ ձերբակալվել և բանտարկվել է Կ. Պոլսի կենտրոնական բանտում, ապա՝ աքսորվել Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից 6-րդի վրա։ 1915 թվականի օգոստոսի 5-ին Կ. Պոլսի Օրթագյուղ թաղամասից նորից աքսորվել է։ Կոնիայից 2 ժամ հեռավորության վրա գտնվող վայրում, Ան­կա­րայի մոտ սրախողխող է արվել բժիշկ եղբոր՝ Գրիգորի հետ՝ 64 տարեկանում։ Օգոստոսի 5-ին ձերբակալվածների մեջ նրա անունը հիշատակել է Եր­վանդ Օտյա­նը։

1921 թվականի ընթացքում Կ. Պոլսի «Ճա­կա­տա­մարտ» թերթի մի քանի համարներում հարազատները հայտարարություններ են տպագրել նրան գտնելու հույսով, քանի որ նրանց համար անհայտ է եղել բժշկի ողբերգական ճակատագիրը։ Նրա անունը ընդգրկված է նաև Արշակ Ալպոյաճյանի 303 նահատակների անվանացանկում։

## Գրականություն
* Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
* Կփնտրվին, «Ճա­կա­տա­մարտ», Կ. Պոլիս, 05-011921, ապա մայիս, հունիս, սեպտեմբեր, նոյեմբեր
* Պալաքեան Գրիգորիս ծ. վրդ., Հայ գողգոթան, Վիեննա, 1922։
* Ազգային հիւանդանոցի մէջ պաշտօնավարած բժիշկները, Ընդարձակ տարեգիրք Ազգային հիւանդանոցի, Իսթանպուլ, 1939։
* Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
* Շամտանճեան Մ., Հայ մտքին հարկը Եղեռնին, Անթիլիաս, 1965։
* Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
* Պալաքյան Գրիգորիս ծ. վրդ., Հայ գողգոթան, Երևան, 1991։
* Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
* Ավագյան Կարինե, Եղեռնահուշ մասունք կամ խոստովանողք և վկայք խաչի, Երևան, 2002։
* Ավագեան Կարինէ, «Չան­ղը­րըի 1915 թ. ապ­րի­լի 11, Յի­շա­տակ»… Թանգարանային ցուցանմոյշը, «Հան­դէս Ամ­սօ­րե­այ», 2008, հ. 1-12
* Միրդանօղլու Զաքարիա, Կփնտրվին, «Ակոս», Ստամբուլ, 23-04-2010

## Աղբյուրներ

Կատեգորիա:Հայ բժիշկներ
Կատեգորիա:1915 մահեր
Կատեգորիա:Օգոստոսի 5 մահեր
Պողոս Գալստյան

**Պողոս Գալստյան**, հայ և խորհրդային ֆուտբոլիստ, կիսապաշտպան, մարզիչ։ ԽՍՀՄ սպորտի վարպետ (1983)։

## Կարիերա
### Ակումբային
1982-1984, 1986-1988 և 1991 թվականներին Երևանի «Արարատ» ֆուտբոլային ակումբի կազմում խաղացել է ԽՍՀՄ բարձրագույն խմբի առաջնությունում։ 1989-1990 թվականներին խաղացել է Աբովյանի «Կոտայքում»։ 1992 թվականին խաղացել է «Կիլիկիա» ակումբում։ 1992-1994 թվականներին խաղացել է Լիբանանում՝ Բեյրութի հայ համայնքի «Հոմենըթմեն» թիմում։

### Մարզչական
2005-2006 թվականներին ծառայել է որպես Մոսկվայի «Նիկա» ակումբի գլխավոր մարզիչ, 2007 թվականին աշխատել է «Լուչ-Էներգիա» ակումբում որպես մարզիչ։ 2008 թվականին տեղափոխվել է «Կուբան» ակումբ, իսկ օգոստոսի 10-ին նույն տարում Սերգեյ Պավլովի հեռացումից հետո նշանակվեց ակումբի գլխավոր մարզիչ և օգոստոսի 12-ին անցկացվեց իր ղեկավարությամբ առաջին հանդիպումը Ռոստովի ՍԱՌՇ-ի դեմ (3։0)։ 2009 թվականի մայիսին լքեց «Կուբան» ակումբը ընտանեկան պատճառներով։ 2009 թվականին հուլիսի 7-ին նշանակվել է որպես գլխավոր մարզիչ «Նիկա» ակումբի, որտեղ նախկինում աշխատել էր։ 2009 թվականի օգոստոսի 10-ին վերադարձել է «Կուբան» որպես ավագ մարզիչ, որից մի քանի օր առաջ մարզչի պաշտոնից հեռացվել էր Սերգեյ Օվչինիկովը։ Սեզոնի վերջում լքել է պաշտոնը, եւ ապա դուրս է եկել «Կուբանից» եւ վերադարձել է «Նիկա»։ 2010 թվականի դեմտեմբերի 12-ին Մոսկվայում վերջացրեց 240 ժամ ուսուցման մարզչական դասընթացները եւ ստացավ լիցենզիա Pro։

## Վիճակագրություն

## Ծանոթագրություններ

Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Հայ ֆուտբոլային մարզիչներ
Կատեգորիա:Արարատի ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Հայ ֆուտբոլիստներ
Կատեգորիա:ԽՍՀՄ սպորտի վարպետներ
Stop and Stare (երգ)

**Stop and Stare**, ամերիկյան OneRepublic խմբի երկրորդ երգը Dreaming Out Loud դեբյուտային ալբոմից։ Stop and Stare թողարկվել է Ամերիկյան ռադիոյի կողմից 2007 թվականի նոյեմբերի 27-ին։ Սինգլը հայտնվել է ամերիկյան ռադիոյի էջերում 2007 թվականի նոյեմբերի 17-ին, իսկ բիտանական ռադիոյում՝ 2007 թվականի դեկտեմբերի 16-ին։ Վաճառվել է ավելի քան 2 միլիոն պատճեն։ Երգը հանդես է եկել The Hills սերիալի առաջին դրվագում, Kokowääh ֆիլմում։

Երգը գրվել է Ռայան Թեդերի, Զաչ Ֆիլկինսի, Անդրե Բրաունի, Էդի Ֆիշերի և Թիմ Մեյերսի կողմից։ Stop and Stare-ը OneRepublic-ի առաջին ոչ-ռեմիքսային սինգլն է։

## Տեսահոլովակը
Պաշտոնապես երգի տեսահոլովակը հրապարակվել է MTV TRL կողմից 2008 թվականի հունվարի 28-ին։ Տեսահոլովակի ռեժիսորն է Էնթոնի Մենդլերը։

Տեսահոլովակը նկարահանվել է Palmdale անապատում, Կալիֆոռնիայում, հին կայարանում և հարակից մոթելում։

## Երգացանկ
### UK CD single
# "Stop and Stare" - 3։ 44
# "Hearing Voices" - 3։ 55

### Australian CD single
# "Stop and Stare" - 3։ 43
# "Something's Not Right Here" - 3։ 02

### German CD single
# "Stop and Stare" - 3։ 44
# "Something's Not Right Here" - 3։ 02
# "Hearing Voices" - 3։ 55
# "Stop and Stare" (Video) - 3։ 43

### iTunes Stop and Stare EP
# "Stop and Stare" - 3։ 44
# "Last Goodbye" (Stripped Live Mix) - 4։ 31
# "Too Easy" - 3։ 15

### iTunes Hit 3 Pack: Stop and Stare - Video EP (The Stripped Sessions)
# "Too Easy" - 3։ 45
# "Don't Go Away" - 4։ 02
# "Last Goodbye" - 4։ 32

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Ծանոթագրություններ

## Արտաքին հղումներ
* Պաշտոնական էջ 
* Dreaming Out Loud UK website 
* 
* 

Կատեգորիա:2007 երգեր
Արտիջուր

**Արտիջուր**, գետակ Գեղարքունիքի մարզում, Կաղնուտ գետի օժանդակը։ Սկիզբ է առնում Կորնետ լեռան հյուսիսային լանջին գտնվող Վարարաղբյուրից և Վարդանիքար լեռան արևմտյան փեշերին միախառնվում մայր գետին։ Երկարությունը 1,5 կմ է։

## Ծանոթագրություններ

Կատեգորիա:Գեղարքունիքի մարզի գետեր
Կատեգորիա:Կաղնուտ գետի վտակներ
Յուրի Լիննիկ

**Յուրի Վլադիմիրովիչ Լիննիկ** (, ), խորհրդային մաթեմատիկոս, ԽՍՀՄ ԳԱ ակադեմիկոս (1964), սոցիալիստական աշխատանքի հերոս (1969)։

## Կենսագրություն
1944 թվականից Լենինգրադի համալսարանի պրոֆեսոր։ Աշխատանքները վերաբերում են թվերի, հավանականությունների տեսություններին, մաթեմատիկայի վիճակագրությանը։ Թվերի ադիտիվ տեսությունում իր ստեղծած դիսպերսիոն մեթոդի օգնությամբ լուծել է բնական թվերի ներկայացման Հարդի-Լիթլվուդի պրոբլեմը, բաժանարարների ադիտիվ պրոբլեմը ևս։ Հավանականությունների տեսությունում և մաթեմատիկայի վիճակագրության մեջ ստեղծել է նոր անալիտիկ մեթոդներ, որոնք հնարավորություն են ընձեռել լուծելու մի շարք բարդ պրոբլեմներ։

## Պարգևներ
ԽՍՀՄ պետական (1947) և լենինյան (1970) մրցանակների դափնեկիր։

## Գրականություն
* Юрий Владимирович Линник «Успехи математических наук», 1973, т. 28, в. 2.

## Ծանոթագրություններ

Կատեգորիա:20-րդ դարի մաթեմատիկոսներ
Կատեգորիա:20-րդ դարի ռուս մաթեմատիկոսներ
Կատեգորիա:Թվերի տեսության մասնագետներ
Կատեգորիա:ԽՍՀՄ ԳԱ իսկական անդամներ
Կատեգորիա:Խորհրդային մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ռուս գիտնականներ
Կատեգորիա:Ռուս մաթեմատիկոսներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Սանկտ Պետերբուրգի համալսարանի մաթեմատիկամեխանիկական ֆակուլտետի շրջանավարտներ
Կատեգորիա:Սանկտ Պետերբուրգի պետական համալսարանի դասախոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայրենական մեծ պատերազմի մասնակիցներ
Մկրտիչ էֆենդի

**Մկրտիչ էֆենդի** (), հայ բժիշկ, դեղագործ։

## Կենսագրություն
Մկրտիչ էֆենդին ծնվել է 1860 թվականին։ 1914 թվականին, Առաջին համաշխարհային պատերազմի ժամանակ զորակոչվել է օսմանյան բանակ և զինվորական դեղագործ ծառայել Կար­միր մա­հի­կի Երուսաղեմի Էմրազը Սարիե (համաճարակների) հիվանդանոցում՝ լեյտենանտի աստիճանով։

Աշխատանքի ընթացքում վարակվել է ժանտախտով։

Մահացել է 1916 թվականի մար­տի 22-ին, Երու­սա­ղե­մում, ժանտախտից՝ 46 տարեկանում։

## Գրականություն
*Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։

## Աղբյուրներ

Կատեգորիա:Ժանտախտից մահացածներ
Կատեգորիա:Հայ դեղագործներ
Կատեգորիա:Հայ բժիշկներ
Գլայսենբերգ

**Գլայսենբերգ** (), կոմունա Գերմանիայում, Բավարիա երկրամասում։

Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 891 մարդ (2010 թվականի դեկտեմբերի 31-ի տվյալներով), տարածքը՝ 15,39։ Պաշտոնական կոդը՝ *09 3 72 128*։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գերմանիայի բնակավայրեր
Սթիվեն Բաթլեր Լիքոք

**Սթիվեն Բաթլեր Լիքոք** (, ), կանադացի գրող։ Հայտնի է որպես զավեշտական պատմվածքների հեղինակ («Դրական սայթաքումներ», 1910, «Ուրախ պատմվածքներ փոքր քաղաքի մասին», 1912 և այլն)։ Հրատարակել է «Հումորը՝ ինչպես ես եմ հասկանում այն» (1916), «Հումորը, նրա տեսությունն ու տեխնիկան» (1935), «Հումորը և մարդկությունը» (1937), «Ինչպես գրել» (1944) գործերը։

## Երկեր
* Հումորիստական պատմվածքներ, Երևան, 1973։

## Ծանոթագրություններ

Կատեգորիա:Կանադացի գրողներ
Կատեգորիա:Կանադացի տնտեսագետներ
Կատեգորիա:Կանադացի երգիծաբաններ
Կատեգորիա:Չիկագոյի համալսարանի շրջանավարտներ
Կատեգորիա:Կանադացի քաղաքագետներ
Կատեգորիա:Տորոնտոյի համալսարանի շրջանավարտներ
Սանջակ (այլ կիրառումներ)

**Սանջակ** եզրույթը կարող է վերաբերել՝

* Սանջակ - գյուղ Արևմտյան Հայաստանում, Խարբերդի վիլայեթի Մալաթիայի գավառում
* Սանջակ - մարզին համարժեք վարչատարածքային միավոր
* Սանջակ - գյուղ Արևմտյան Հայաստանում, Կիլիկիայի Ուրֆայի նահանգում
Հակոբ Նարկիլեճյան

**Հակոբ Նարկիլեճյան ** (), հայ բժիշկ, դեղագործ, հանրային գործիչ։

## Կենսագրություն
Հակոբ Նարկիլեճյանը ծնվել է մոտ 1880 թվականին։ 1900 թվականին ավարտել է Կոստանդնուպոլ­սի Կալաթասերայի «Մեք­թեբ-ի Սուլ­թա­նիե» բարձրագույն վարժարանը։ 1904 թվականին ավարտել է Կ. Պոլսի Օսմանյան դեղագործարան վարժարանը և դեղագործ աշխատել։ Կ. Պոլսի Օսմանբեյ թաղամասում (Շիշլիի մոտ) ունեցել է սեփական դեղատուն և պատրաստել «Fitinli Maksut Surubu», «Terpestezin Ampulleri» դեղերը։ Եղել է հանրային գործիչ։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական դեղագործ ծառայել։

1915 թվականի ապրիլին 11-13 (24-26)-ի ընթացքում, լինելով զինվորական ծառայության մեջ, բանտարկվել է Կ. Պոլսի կենտրոնական բանտում։ Թուրք ոստիկանը նրան Կ. Պոլսի Հայտար փաշայի Ա. սպասասրահից արտաքնոց տանելով որպես նվաստացում պոկել է նրա զինվորական համազգեստի նշանները։ Այնուհետև աքսորվել է Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Եղել է Չանղըրըից ազատված 5 հոգանոց առաջին խմբի կազմում։

Մեծ Եղեռնից հետո վերապրել է։

1949-1951 թվականներին եղել է սբ. Փրկիչ ազգային հիվանդանոցի հոգաբարձուների խորհրդի անդամ։

## Գրականություն
* Պալաքեան Գրիգորիս ծ. վրդ., Հայ գողգոթան, Վիեննա, 1922։
*Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
*այ Եղեռնը, Բ տպագրութիւն, Պէյրութ, 1978, 171 էջ
*Պալաքյան Գրիգորիս ծ. վրդ., Հայ գողգոթան, Երևան, 1991։
*Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
*Ավագյան Կարինե, Եղեռնահուշ մասունք կամ խոստովանողք և վկայք խաչի, Երևան, 2002։
* Ավագեան Կարինէ, «Չան­ղը­րըի 1915 թ. ապ­րի­լի 11, Յի­շա­տակ»… Թանգարանային ցուցանմոյշը, «Հան­դէս Ամ­սօ­րե­այ», 2008, հ. 1-12
*Իսկահատեան Հարութիւն, Վկայարան Հայկական Ցեղասպանութեան, Գիրք Բ., Պէյրութ, 2011, 352 էջ

## Աղբյուրներ

Կատեգորիա:Առաջին համաշխարհային պատերազմին մասնակցած հայեր
Կատեգորիա:Հայ բժիշկներ
Կատեգորիա:Հայ դեղագործներ
Կորնետ

**Կորնետ**, լեռնագագաթ Հայաստանի Գեղարքունիքի մարզի և Ադրբեջանի Գետաբեկի շրջանի սահմանագլխին։ Գտնվում է Միափորի լեռնաշղթայում, ՀՀ անկլավ հանդիսացող Արծվաշեն գյուղից 5,5 կմ հարավ–արևմուտք։ Բարձրությունը 2013 մ է։

## Ծանոթագրություններ

Կատեգորիա:Գեղարքունիքի մարզի լեռներ
Կատեգորիա:Միափորի լեռնաշղթա
Կատեգորիա:Գետաբեկի շրջանի լեռներ
Լուսիկ Լիսինյան

**Լուսիկ Հարությունի Լիսինյան** (), բանվոր երիտասարդության միությունների կազմակերպիչ, Մոսկվայում՝ 1917 թվականի Հոկտեմբերյան հեղափոխության ակտիվ մասնակից։

ԽՄԿԿ անդամ՝ 1916 թվականից։ Թիֆլիսի օրիորդաց գիմնազիայում սովորելիս մերձեցել է պատմության ուսուցիչ, ընդհատակյա հեղափոխական գործիչ Ելենա Ստասովայի հետ, որի ազդեցությամբ էլ հետագայում ներգրավվել է հեղափոխական գործունեության մեջ։ 1915-1917 թվականներին, Լիսինյանը սովորել է Մոսկվայի առևտրական ինստիտուտում։ Մասնակցել է ուսանողական ընդհատակյա խմբակների հավաքույթներին, պրոպագանդիստական աշխատանք արել Միխելսոնի, Բրոկարի և Դանիլովյան գործարաններում։ 1917 թվականի Փետրվարյան հեղափոխությունից հետո ընտրվել է Զամոսկվորեչիե շրջանի խորհրդի քարտուղար։ 1917 թվականի հունիսին մասնակցել է «III Ինտերնացիոնալ» բանվոր երիտասարդության միության ստեղծմանը։ Մոսկվայում հոկտեմբերյան հեղաշրջման ժամանակահատվածում եղել է Ռազմահեղափոխական կոմիտեի հետախույզն ու կապավորը։ Սպանվել է յունկերների հետ Օստոժենկե փողոցում ունեցած զինված բախումներից մեկի ժամանակ։

Թաղված է Կարմիր հրապարակում՝ Կրեմլի պարսպի մոտ։

## Ծանոթագրություններ

Կատեգորիա:Հայ հեղափոխականներ
Կատեգորիա:Բոլշևիկներ
Կատեգորիա:Սպանված քաղաքական գործիչներ
Ժոզեֆ Լուիվիլ

**Ժոզեֆ Լուիվիլ** (, ), ֆրանսիացի մաթեմատիկոս, Փարիզի ԳԱ անդամ (1839)։ Պոլիտեխնիկական դպրոցի (1833) և Քոլեժ դը Ֆրանսի (1839) պրոֆեսոր։

Կառուցել է էլիպտիկ ֆունկցիաների տեսությունը՝ դրանք դիտարկելով որպես կոմպլեքս փոփոխականի երկպարբերական ֆունկցիաներ։ Հետազոտել է երկրորդ կարգի գծային դիֆերենցիալ հավասարումների եզրային խնդիրը (կոչվում է Շտուրմի-Լիուվիլի խնդիր)։ Ապացուցել է տրանսցենդենտ թվերի գոյությունը և կառուցել այդպիսի թվեր։ Ձևակերպել է մեխանիկայի հիմնական թեորեմներից մեկը (Լիուվիլի թեորեմ) և դինամիկայի կանոնիկ հավասարումների ինտեգրման թեորեմը։

## Գրականություն
* J. Liouville. *[http://dz-srv1.sub.uni-goettingen.de/sub/digbib/loader?ht=VIEW&did=D267366 Mémoire sur l’intégration d’une classe de fonctions transcendantes]* // J. Reine Angew. Math. Bd. 13, p.&nbsp;93-118. (1835)
* Г. Н. Ватсон. *Бесселевы функции* Т. 1
* Lutzen J., «Liouville’s differential calculus of arbitrary order and its electrodynamical origin», in {\it Proc. 19th Nordic Congress Mathematicians}. 1985. Icelandic Mathematical Society, Reykjavik, pp.&nbsp;149–160.

## Ծանոթագրություններ

Կատեգորիա:Ֆրանսիացի մաթեմատիկոսներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի ճարտարագետներ
Կատեգորիա:Փարիզի ԳԱ անդամներ
Կատեգորիա:Ֆրանսիացի պրոֆեսորներ
Կատեգորիա:Մաթեմատիկոսներ այբբենական կարգով
Կատեգորիա:Լոնդոնի թագավորական միության արտասահմանյան անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:19-րդ դարի ֆրանսիացի մաթեմատիկոսներ
Կատեգորիա:Մաթեմատիկական անալիզի մասնագետներ
Կատեգորիա:Ռուսաստանի ԳԱ թղթակից անդամներ
Կատեգորիա:Թվերի տեսության մասնագետներ
Կատեգորիա:Ֆրանսիացի գիտնականներ
Լիտվացիներ

[240px|մինի|Լիտվացիները [Բալթյան շղթան կազմելիս]]
**Լիտվացիներ, լիտվիններ** (լիտվ. lietuviai), ազգ, Լիտվայի հիմնական բնակչությունը։ Բնակվում են նաև ԱՄՆ-ում, Մեծ Բրիտանիայում, Բրազիլիայում, Գերմանիայում, Ռուսաստանում և այլն։ Խոսում են լիտվերեն։

Հավատացյալները հիմնականում կաթոլիկներ են, բայց կան նաև քողոքականներ։ XI—XIII դարերում երկու բալթյան էթնոսներ բնակեցրել են ներկայիս Միջներկրական Լիտվական հավերժական ցածրադիր տարածքի մեծ մասը և նրա մոտակա տարածքի Բալթյան հովտի հատվածը։ XIII—XVI դարերում լիտվական ազգության կազմում, մտել են նաև յատվյագների մի մասը, ողջ ցեղը՝ ժեմայթյան լեռնոտ տարածքում, սելուների, զեմգալների և կուրշերի հարավային հատվածները, ինչպես նաև սքալվները և այլ բալթյան ցեղեր։ Ֆիննա-ուգրական ժողովուրդների մեջ են մտնում։

## Տես նաև
* Ժեմայտներ

## Ծանոթագրություններ

Կատեգորիա:Լիտվայի ազգեր
Լիտորալ նստվածքներ

**Լիտորալ նստվածքներ** (լատ. lito-ralis-ափային, առափնյա), նստվածքներ և ապարներ, որոնք առաջանում են ծովի մակընթացության ու տեղատվության սահմանների միջև գտնվող լիտորալ մասում։ Բնորոշ է տեղատվությունների ժամանակ ծովի հատակի պարբերական չորացման հետքերի առկայությունը։ Լիտորալ նստվածքներ են՝ 
# ողողման մակերևույթները և կոռոզիայի հետքերը (կարբոնատային նստվածքների զարգացման ընթացքում), 
# գերչորացման ճեղքերը և միացող հոսքերի նշանները (տեղատվության դեպքում), 
# դիագենետիկ միներալների (երկաթի սուլֆիդների, գլաուկոնիտի) քայքայման հետքերը երակների և ցեմենտի ձևով, որոնք ներկայացված են գիպսով, երկաթի և մանգանի օքսիդներով, 
# «բիչ-ռոք» (beach-rock) տիպի գոյացումները՝ բեկորային նստվածքների կարբոնատներով ցեմենտացված շերտիկները,
# ցամաքային կենդանիների (թռչունների, մողեսների և այլն) հետքերը և բույսերի արմատների մնացորդները։

Լիտորալներում այդպիսի հետքեր պարունակող շերտիկներն անընդհատ հերթագայվում են ծովային ֆաունայի և ֆլորայի հետքերով շերտիկների հետ։

Կատեգորիա:Նստվածքային ապարներ
Լիմանային ոռոգում

**Լիմանային ոռոգում**, հողի խորը, գարնանային միանվագ խոնավացում տեղական հոսքի ջրերով։

Ապահովում է խոտաբույսերի, եգիպտացորենի, կերային մշակաբույսերի բարձր բերքը։ Լիմանային ոռոգման համար օգտագործում են բարձր տեղադրության տարածությունների ձնհալքի ջրերը, հեղեղաջրերը և ջրամբարների ու ջրանցքների ավելորդ ջուրը։ Ջուրը ոռոգվող հողատարածություններում (լիմանում) լճացվում է պատնեշների և ամբարտակների (թմբեր) համակարգով։

Լիմանները լինում են՝
* պարզ, երբ լճացվող հողատարածությունը պարսպված է մի թմբի շարքով,
* հարկային (աստիճանային), երբ լիմանը կազմվում է մի քանի, մեկը մյուսից բարձր դասավորված թմբերի շարքով, (տեխնիկապես առավել կատարելագործված են)։

Ըստ լճացվող ջրի շերտի հաստության լինում են՝
* խորջրյա (0,6-1,5 մ),
* սակավաջուր կամ ծանծաղ (0,25-0,6 մ)։

Ոռոգման նորման 1,5-4,5 հազար մ³ հա ջուր է։ Լիմանի ողողման տևողությունը կախված է ոռոգվող կուլտուրայի տեսակից, հողի խոնավունակությունից և խոնավության խորությունից՝ սովորաբար 10-20 օր։

Կատեգորիա:Ոռոգում
Վիլլառեջա

**Վիլլառեջա ** (), կոմունա Իտալիայի Պիեմոնտ մարզի Թուրին գավառում։

Բնակչությունը՝ 998 մարդ (2008 թվականի տվյալներով)։ Բնակչության խտությունը՝ 91 մարդ/կմ²։ Տարածքը՝ 11 կմ²։ Փոստային ինդեքս՝ 10030։ Հեռախոսային կոդ՝ 0161։

Բնակավայրի հովանավորն է համարվում սուրբ Մարտին Տուրեցին (ֆրանսիական Տուր քաղաքի առաջին եպիսկոպոսներից մեկը, 4-րդ դար)։
## Ժողովրդագրություն
Բնակչության թվաքանակի փոփոխությունները.

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till: 1551
 bar:1871 from:0 till: 1480
 bar:1881 from:0 till: 1574
 bar:1901 from:0 till: 1808
 bar:1911 from:0 till: 1540
 bar:1921 from:0 till: 1645
 bar:1931 from:0 till: 1141
 bar:1936 from:0 till: 1390
 bar:1951 from:0 till: 1298
 bar:1961 from:0 till: 1201
 bar:1971 from:0 till: 1062
 bar:1981 from:0 till: 1016
 bar:1991 from:0 till: 993
 bar:2001 from:0 till: 963
PlotData=
 bar:1861 at: 1551 fontsize:S text: 1.551 shift:(-8,5)
 bar:1871 at: 1480 fontsize:S text: 1.480 shift:(-10,5)
 bar:1881 at: 1574 fontsize:S text: 1.574 shift:(-10,5)
 bar:1901 at: 1808 fontsize:S text: 1.808 shift:(-10,5)
 bar:1911 at: 1540 fontsize:S text: 1.540 shift:(-10,5)
 bar:1921 at: 1645 fontsize:S text: 1.645 shift:(-10,5)
 bar:1931 at: 1141 fontsize:S text: 1.141 shift:(-10,5)
 bar:1936 at: 1390 fontsize:S text: 1.390 shift:(-10,5)
 bar:1951 at: 1298 fontsize:S text: 1.298 shift:(-10,5)
 bar:1961 at: 1201 fontsize:S text: 1.201 shift:(-10,5)
 bar:1971 at: 1062 fontsize:S text: 1.062 shift:(-10,5)
 bar:1981 at: 1016 fontsize:S text: 1.016 shift:(-10,5)
 bar:1991 at: 993 fontsize:S text: 993 shift:(-10,5)
 bar:2001 at: 963 fontsize:S text: 963 shift:(-10,5)
TextData=
 fontsize:S pos:(20,20)
 text:Ըստ ISTAT


## Կոմունայի վարչակազմ
* Պաշտոնական կայք՝ http://www.comune.villareggia.to.it/

## Արտաքին հղումներ
* Բնակավայրի պաշտոնական կայք
* Վիճակագրության ազգային ինստիտուտ 
* http://www.istat.it/english/ 

Կատեգորիա:Իտալիայի բնակավայրեր
Կատեգորիա:Իտալիայի քաղաքներ
Նոյկիրխեն բայմ Հայլիգեն Բլութ

**Նոյկիրխեն բայմ Հայլիգեն Բլութ** (), կոմունա Գերմանիայում, Բավարիա երկրամասում։

Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 3870 մարդ (2010 թվականի 31 դեկտեմբերի տվյալներով), տարածքը՝ 59,88։ Պաշտոնական կոդը՝ *09 3 72 144*։

## Ծանոթագրություններ

## Պատկերասրահ

Wallfahrtskirche Neukirchen.JPG
Neukirchen Vorderbuchberg.jpg


## Արտաքին հղումներ
* Պաշտոնական կայք

Կատեգորիա:Գերմանիայի բնակավայրեր
Ցզուն Դաո Լի

**Լի Ցզուն Դաո**, (, ), չին ֆիզիկոս։

Սովորել է Հանկոուի և Կունմինի համալսարաններում, իսկ ԱՄՆ տեղափոխվելուց (1946) հետո՝ Չիկագոյի համալսարանում։ 1953-ից Կոլումբիայի համալսարանի պրոֆեսոր է։ Ցանգ Չժեն-նինի հետ արտահայտել է թույլ փոխազդեցություններում զույգության խախտման վարկածը, որը հետո Փորձերով հաստատել են Վու Ցզյանսյունը և իր աշխատակիցները։ Այդ փորձերի մեթոդիկան մշակել են Լի Ցզուն Դաո և Ցանգ Չժեն-նինը (արժանացել են նոբելյան մրցանակի, 1957)։ Լի Ցզուն Դաո աշխատանքներ ունի նաև դաշտի քվանտային տեսության, վիճակագրական մեխանիկայի, աստղաֆիզիկայի, տուրբուլենտային շարժման տեսության վերաբերյալ։

## Ծանոթագրություններ

Կատեգորիա:Ֆիզիկոսներ այբբենական կարգով
Կատեգորիա:Ամերիկացի ֆիզիկոսներ
Կատեգորիա:Չինացի նոբելյան մրցանակակիրներ
Կատեգորիա:Հանկոուի համալսարանի սաներ
Կատեգորիա:Չիկագոյի համալսարանի շրջանավարտներ
Կատեգորիա:Ամերիկացի նոբելյան մրցանակակիրներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:20-րդ դարի ֆիզիկոսներ
Կատեգորիա:Տեսական ֆիզիկոսներ
Կատեգորիա:Կոլումբիայի համալսարանի դասախոսներ
Կատեգորիա:Գուգենհայմի կրթաթոշակառուներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Չինացի գիտնականներ
Նիկոլայ Լիսենկո

**Նիկոլայ Վիտալևիչ Լիսենկո** (, ), ուկրաինացի կոմպոզիտոր, դիրիժոր, մանկավարժ, բանահավաք, ազգային երաժշտական դպրոցի հիմնադիր։

## Կենսագրություն
1864 թվականին ավարտել է Կիևի համալսարանը, 1867-1876 թվականներին դաշնամուր և կոմպոզիցիա ուսանել Լայպցիգի կոնսերվատորիայում, 1874-1876 թվականներին կատարելագործվել Պետերբուրգի կոնսերվատորիայում (Ն. Ա. Ռիմսկի-Կորսակովի ղեկավարությամբ)։ Գրի է առել և մշակել ժողովրդական երգեր, ստեղծել երգչախմբեր։

1904 թվականին առաջադեմ հասարակայնության միջոցներով Կիևում բացել է երաժշտական-դրամատիկական դպրոց (1918 թվականից՝ Լիսենկոյի անվան բարձրագույն երաժշտական-դրամատիկական ինստիտուտը)։ Լիսենկոն «Հզոր խմբակի» հետևորդներից էր։ Ստեղծել է մոտ 20 ստեղծագործություն երաժշտական թատրոնի համար, դնելով Ուկրաինական օպերային արվեստի զարգացման հիմքը։

## Հայտնի գործեր
Նշանավոր են «Ծննդյան գիշեր» (2-րդ խմբագիր՝ 1882, հարկով), «Ջրահեղձ կինը» (1885, Խարկով, ըստ Նիկոլայ Գոգոլի), «Նատալկա Պոլտավկա» (ըստ Իվան Կոտլյարևսկու, 1889, Օդեսա), «Տարաս Բուլբա» (ըստ Նիկոլայ Գոգոլի, 1890, բեմադրություն՝ 1924, Խարկով), «Էնեական» (ըստ Իվան Կոտլյարևսկու, 1911, Կիև) օպերաները, «Սև ծովայիններ» (1872) օպերետը։ Գրել է երաժշտություն ըստ Տարաս Շևչենկոյի «Կոբզար»-ի և այլ գործերի, Իվան Ֆրանկոյի, Ալեքսանդր Օլեսի, Հայնրիխ Հայնեի և ուրիշների խոսքերով ռոմանսներ, կամերային-գործիքային ստեղծագործություններ, Ուկրաինական երաժշտությանը նվիրված ուսումնասիրություններ։

## Գրականություն
* Гозенпуд A., H.B. Лысенко и русская музыкальная культура, M., 1954*
## Ծանոթագրություններ

Կատեգորիա:Ուկրաինացի կոմպոզիտորներ
Կատեգորիա:Կիևի համալսարանի շրջանավարտներ
Կատեգորիա:Անձինք նամականիշերի վրա
Կատեգորիա:20-րդ դարի դասական կոմպոզիտորներ
Կատեգորիա:Ուկրաինացի դիրիժորներ
Կատեգորիա:Ուկրաինացի մանկավարժներ
Կատեգորիա:Ուկրաինացի բանահավաքներ
Կատեգորիա:Ռուսական կայսրության դաշնակահարներ
Վիկո Կանավեզե

**Վիկո Կանավեզե** (), կոմունա Իտալիայի Պիեմոնտ մարզի Թուրին գավառում։

Բնակչությունը` 901 մարդ (2008 թվականի տվյալներով)։ Բնակչության խտությունը՝ 28 մարդ/կմ²։ Տարածքը՝ 32 կմ²։ Փոստային ինդեքս՝ 10080։ Հեռախոսային կոդ՝ 0125։

Բնակավայրի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։

## ժողովրդագրություն
Բնակչության թվաքանակի փոփոխությունները.

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:2500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till: 2264
 bar:1871 from:0 till: 2396
 bar:1881 from:0 till: 2301
 bar:1901 from:0 till: 2181
 bar:1911 from:0 till: 2065
 bar:1921 from:0 till: 1805
 bar:1931 from:0 till: 1437
 bar:1936 from:0 till: 1317
 bar:1951 from:0 till: 1245
 bar:1961 from:0 till: 1183
 bar:1971 from:0 till: 1184
 bar:1981 from:0 till: 1026
 bar:1991 from:0 till: 933
 bar:2001 from:0 till: 902
PlotData=
 bar:1861 at: 2264 fontsize:S text: 2.264 shift:(-8,5)
 bar:1871 at: 2396 fontsize:S text: 2.396 shift:(-10,5)
 bar:1881 at: 2301 fontsize:S text: 2.301 shift:(-10,5)
 bar:1901 at: 2181 fontsize:S text: 2.181 shift:(-10,5)
 bar:1911 at: 2065 fontsize:S text: 2.065 shift:(-10,5)
 bar:1921 at: 1805 fontsize:S text: 1.805 shift:(-10,5)
 bar:1931 at: 1437 fontsize:S text: 1.437 shift:(-10,5)
 bar:1936 at: 1317 fontsize:S text: 1.317 shift:(-10,5)
 bar:1951 at: 1245 fontsize:S text: 1.245 shift:(-10,5)
 bar:1961 at: 1183 fontsize:S text: 1.183 shift:(-10,5)
 bar:1971 at: 1184 fontsize:S text: 1.184 shift:(-10,5)
 bar:1981 at: 1026 fontsize:S text: 1.026 shift:(-10,5)
 bar:1991 at: 933 fontsize:S text: 933 shift:(-10,5)
 bar:2001 at: 902 fontsize:S text: 902 shift:(-10,5)
TextData=
 fontsize:S pos:(20,20)
 text:


## Կոմունայի վարչակազմ
* Գլխավոր կայք։ http://www.comune.vico.to.it/ 

## Ծանոթագրություններ

## Արտաքին հղումներ
* http://www.comune.vico.to.it/ 
* http://www.istat.it/english/
Վիլաստելոնե

**Վիլաստելոնե ** (), կոմունա Իտալիայի Պիեմոնտ մարզի Թուրին գավառում։

Բնակչությունը կազմում է 4831 մարդ (2008 թվականի տվյալներով)։ Բնակչության խտությունը՝ 254 մարդ/կմ²։ Տարածքը՝ 19 կմ²։ Փոստային ինդեքս՝ 10029։ Հեռախոսային կոդ՝ 011։

Բնակավայրի հովանավորն է համարվում սուրբ Աննան։
## Ժողովրդագրոթւյուն
Բնակչության աճը։

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:5000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till: 2620
 bar:1871 from:0 till: 2718
 bar:1881 from:0 till: 2800
 bar:1901 from:0 till: 2648
 bar:1911 from:0 till: 2682
 bar:1921 from:0 till: 2455
 bar:1931 from:0 till: 2401
 bar:1936 from:0 till: 2344
 bar:1951 from:0 till: 2507
 bar:1961 from:0 till: 2834
 bar:1971 from:0 till: 4466
 bar:1981 from:0 till: 4624
 bar:1991 from:0 till: 4657
 bar:2001 from:0 till: 4641
PlotData=
 bar:1861 at: 2620 fontsize:S text: 2.620 shift:(-8,5)
 bar:1871 at: 2718 fontsize:S text: 2.718 shift:(-10,5)
 bar:1881 at: 2800 fontsize:S text: 2.800 shift:(-10,5)
 bar:1901 at: 2648 fontsize:S text: 2.648 shift:(-10,5)
 bar:1911 at: 2682 fontsize:S text: 2.682 shift:(-10,5)
 bar:1921 at: 2455 fontsize:S text: 2.455 shift:(-10,5)
 bar:1931 at: 2401 fontsize:S text: 2.401 shift:(-10,5)
 bar:1936 at: 2344 fontsize:S text: 2.344 shift:(-10,5)
 bar:1951 at: 2507 fontsize:S text: 2.507 shift:(-10,5)
 bar:1961 at: 2834 fontsize:S text: 2.834 shift:(-10,5)
 bar:1971 at: 4466 fontsize:S text: 4.466 shift:(-10,5)
 bar:1981 at: 4624 fontsize:S text: 4.624 shift:(-10,5)
 bar:1991 at: 4657 fontsize:S text: 4.657 shift:(-10,5)
 bar:2001 at: 4641 fontsize:S text: 4.641 shift:(-10,5)
TextData=
 fontsize:S pos:(20,20)
 text:Ըստ ISTAT–ի տվյալների


## Կոմունայի վարչակազմ
* Պաշտոնական կայք՝ http://www.comune.villastellone.to.it/

## Արտաքին հղումներ
* Բնակավայրի պաշտոնական կայք
* Վիճակագրության ազգային ինստիտուտ 
* http://www.istat.it/english/ 

Կատեգորիա:Իտալիայի բնակավայրեր